CELEX: 62007FO0059
Language: el
Date: 2008-06-30
Title: Διάταξη του προέδρου του πρώτου τμήματος του Δικαστηρίου Δημόσιας Διοίκησης της 30ής Ιουνίου 2008. # Pierre-Alexis Feral κατά Επιτροπής Περιφερειών της Ευρωπαϊκής Ενώσεως. # Διαγραφή. # Υπόθεση F-59/07.

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΠΡΩΤΟΥ ΤΜΗΜΑΤΟΣ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
      της 30ής Ιουνίου 2008
      Υπόθεση F-59/07
      Pierre-Alexis Feral
      κατά
      Επιτροπής των Περιφερειών της Ευρωπαϊκής Ένωσης 
      «Φιλικός διακανονισμός κατόπιν πρωτοβουλίας του Δικαστηρίου Δημόσιας Διοίκησης – Διαγραφή»
      Αντικείμενο: Προσφυγή-αγωγή ασκηθείσα δυνάμει των άρθρων 236 ΕΚ και 152 ΕΑ, με την οποία ο P.-A. Feral ζητεί να ακυρωθεί η απόφαση του
         διευθυντή της διοικήσεως της Επιτροπής των Περιφερειών της 26ης Ιουλίου 2006, περί επιστροφής των ποσών που είχαν καταβληθεί
         στον προσφεύγοντα-ενάγοντα κατ’ εφαρμογή του διορθωτικού συντελεστή επί του τμήματος των αποδοχών του που είχε μεταφερθεί
         στη Γαλλία κατά το διάστημα από Μάρτιο 2003 έως Μάιο 2005, και η απόφαση του ίδιου αυτού διευθυντή της 4ης Δεκεμβρίου 2006,
         με την οποία το ποσό αυτό καθορίστηκε στις 3 600,16 ευρώ, καθώς και να υποχρεωθεί η Επιτροπή των Περιφερειών να του επιστρέψει
         το ποσό αυτό πλέον τόκων υπερημερίας, να του καταβάλει, πλέον τόκων υπερημερίας, το ποσό που θα έπρεπε να του καταβάλει λόγω
         της εφαρμογής του διορθωτικού συντελεστή επί του τμήματος των αποδοχών του που θα έπρεπε να είχε μεταφερθεί στη Γαλλία από
         τον Ιούνιο 2005, να συνεχίσει τη μεταφορά τμήματος των αποδοχών του στη Γαλλία, με εφαρμογή του διορθωτικού συντελεστή. 
      
      Απόφαση: Η υπόθεση F‑59/07, Feral κατά Επιτροπής των Περιφερειών, διαγράφεται από το Πρωτόκολλο του Δικαστηρίου Δημόσιας Διοίκησης.
         Η Επιτροπή των Περιφερειών θα καταβάλει στον προσφεύγοντα-ενάγοντα το ποσό των 3 750 ευρώ, για να καλυφθεί το ήμισυ των εξόδων
         στα οποία αυτός υποβλήθηκε. Ο προσφεύγων-ενάγων φέρει το υπόλοιπο των δικαστικών του εξόδων. Η Επιτροπή των Περιφερειών φέρει
         τα δικά της δικαστικά έξοδα.
      
      Περίληψη
      Υπάλληλοι – Προσφυγή – Φιλικός διακανονισμός της διαφοράς ενώπιον του Δικαστηρίου Δημόσιας Διοίκησης  – Διαγραφή από το πρωτόκολλο
      (Κανονισμός Διαδικασίας του Δικαστηρίου Δημόσιας Διοίκησης, άρθρα 69 και 74)